Page:Hallow fair (3).pdf/4

 Quo' Maggie, come buy us our fairing,

To Wattie, wha sleely could tell,

I think thou'rt the flow'r o' the Clachan,

In troth, now I'se gie you mysel'!

But wha wad e'er thought it o' him,

That e'er had rippled the lint?

Sae proud was he o' his Maggie,

Though she did baith scailie and squint.





Bauldy Baird's come again,

Bauldy Baird's come again;

Tell the news through burgh and glen,

Bauldy Baird's come back again!

O Bauldy Baird can buy and sell,

Barrels o' herring, lades o' meal;

Cheat till the good man be poor,

And purch till the good wife look sour;

Laugh and clatter, curse and ban,

Tell a lie wi' ony man,

Tell the news to a' ye ken,

That Bauldy Baird's come again.

Bauldy Baird can drink, I trow,

Till a' the bodies roun' be in';

Ilka ane that shares his bicker,

Kens how Bauldy pays his liquor.

When ye're fu', he's on the catch,

He'll buy your blankets, corn, or watch,

Ye sharpers a', though London reared,

Are a' but cuiffs to Bauldy Baird.